“Want hy wat my vind, het die lewe gevind en verkry ‘n welbehae van die HERE. Maar hy wat my mis, benadeel sy eie lewe; almal wat my haat, het die dood lief.” (Spr.8:36)
Die NGK het gister – met sy besluit ten gunste van homoseksualisme – besluit om die lewe te verwerp en die dood te omhels, dit is ‘n hartseer en tragiese dag vir die oorblyfsel van kerk wat daar nog oor was in die NGK.
Sien die NG besluit soos verwoord in die media, asook reaksie daar op van ‘n paar getroue NG lidmate hier, ek haal dit met erkenning aan:
“Ek is oorbluf, maar ek dink dis ‘n groot stap vorentoe vir die herstel van die gelykwaardigheid van al ons NG Kerk se gay lidmate,” het Bartlett direk ná die bekendmaking van die stemme gesê.
Levitikus 18: 21 En van jou kinders mag jy nie gee om vir Molog deur die vuur te laat deurgaan nie, dat jy die Naam van jou God nie ontheilig nie. Ek is die Here. 22 Met ’n manspersoon mag jy ook geen gemeenskap hê soos ’n mens met ’n vrou het nie. Dit is ’n gruwel.
Wat is dus die doel van die huwelik? Wel nie veel nie. Dit is nog daar, maar is nie meer nodig vir seksuele verhoudings nie.
Die trane het gevloei van blydskap toe die Algemene Sinode van die NG Kerk Donderdagmiddag ‘n nuwe pad met sy gay lidmate begin stap het. Die nuwe pad wil groot deure vir gay lidmate oopmaak, maar ook die reg van gemeentes erken om self ‘n eie standpunt oor die saak in te neem.
Dit was ‘n beslissende keuse, maar nog nie ‘n finale besluit nie. Die voorstel is terugverwys om te kyk of dit verbeter kan word deur aspekte van die ander voorstelle ook daarby in te sluit. Die wese van die voorstel kan egter nie meer verander word nie.
(Sien ook hierdie besluit van die NGK oor die Belhar belydenis wat die kerk nou amptelik skeur: Dit is nou amptelik: Die NG Kerk gaan skeur)
Ek het reeds in my vorige skrywe oor die saak (Die Evangelie is op die spel) my advies gegee aan gelowiges wat nog oor is in die NGK, mag die Here daardie gelowiges nou versterk om die pad van daadwerklike reformasie en terugkeer na die Here te loop.
Ek dink die NG Kerk se algemene sinode het vergeet in wie se diens staan hulle. Hulle werk vir God en is daar gestel om sy woord te bevorder en nie hulle eie idealisme en self verryking nie. As jy kyk na artikel 1 van die NG Kerk se kerk orde lees dit as volg: Die Nederduitse Gereformeerde Kerk staan gegrond op die Bybel as die heilige en onfeilbare Woord van God. Die leer wat die Kerk in ooreenstemming met die Woord van God bely, staan uitgedruk in die Formuliere van Eenheid soos vasgestel op die Sinode van Dordrecht in 1618-1619, naamlik die sewe en dertig artikels van die Nederlandse Geloofsbelydenis, die Heidelbergse Kategismus en die vyf Dordtse Leerreels.
Rom. 1: 27, Net so laat vaar die mans ook die natuurlike omgang met die vrou en brand van begeerte vir mekaar. Mans pleeg skandelikhede met mans en bring oor hulleself die verdiende straf vir hulle perversiteit
Rom. 1:18God openbaar vanuit die hemel sy toorn oor al die goddeloosheid en ongeregtigheid van die mense wat die waarheid deur hulle ongeregtigheid probeer onderdruk.
20, Van die skepping van die wêreld af kan ‘n mens uit die werke van God duidelik aflei dat sy krag ewigdurend is en dat Hy waarlik God is, hoewel dit dinge is wat ‘n mens nie met die oog kan sien nie. Vir hierdie mense is daar dus geen verontskuldiging nie,
21, omdat, al weet hulle van God, hulle Hom nie as God eer en dank nie. Met hulle redenasies bereik hulle niks nie, en deur hulle gebrek aan insig bly hulle in die duister.
23, In die plek van die heerlikheid van die onverganklike God stel hulle beelde wat lyk soos ‘n verganklike mens of soos voëls of diere of slange
24, Daarom gee God hulle aan die drange van hulle hart oor en aan sedelike onreinheid, sodat hulle hulle liggame onder mekaar onteer
25, Dit is hulle wat die waarheid van God verruil vir die leuen. Hulle dien en vereer die skepsel in plaas van die Skepper, aan wie die lof toekom vir ewig. Amen.
Mense…dis vir my hartseer dat Christene so uitsluitend is, terwyl Jesus self inklusief was. Hy het self die wette van die Jode oortree ter wille van ander mense. Gaan lees bietjie weer die Bybel. Jesus het ook nerens self iets gesê oor homoseksualisme nie! Hy het egter gesê ons moet mekaar liefhê. God aanvaar my en jou onvoorwaardelik. Hoe kan ons mekaar dan nie aanvaar nie. Is JY sonder sonde???? Nee, jy kan dit nie sien nie, want die valk in jou oog is te groot 😢 dis vir my hartseer dat ons mekaar veroordeel…terwyl dit God se werk is
Maar Jesus sê Hy is ‘uitsluitend’: “Nie elkeen wat vir My sê: Here, Here! sal ingaan in die koninkryk van die hemele nie, maar hy wat die wil doen van my Vader wat in die hemele is. 22Baie sal in daardie dag vir My sê: Here, Here, het ons nie in u Naam geprofeteer en in u Naam duiwels uitgedrywe en in u Naam baie kragte gedoen nie? 23En dan sal Ek aan hulle sê: Ek het julle nooit geken nie. Gaan weg van My, julle wat die ongeregtigheid werk!” (Matt.7)
Eerstens, soos hierbo genoem, Jesus het sy wil vir die mens gegee in Matt.19 vir die huwelik. Tweedens, raai ek aan dat jy weer die Bybel gaan lees, want deur sy apostel Paulus het Jesus Hom uitgespreek teen homoseksualisme, bv. Rom.1:25-32; 1 Kor.6:9-11.
Jammer AAL, in liefde sê ek jy moet jou bekeer van die afgod van wêreldse ‘LIEFDE’ en die ware Here aanbid in Jesus Christus wat ons ken deur sy Gees en Woord.
Ja, Hy veroordeel haar nie, maar Hy sê ook, nou dat jy bekeer en gered is, moenie aanhou sondig nie. Breek daarmee en lewe nou in dankbaarheid vir die Here.
3. Ons wat oortuig is dat ons in die lig van die Skrif, die besluit nie kan aanvaar nie, sal moet saam staan en mekaar ondersteun.
Bid asseblief vir ons mede broers en susters in die NG Kerk wat gebuk gaan onder hierdie totalle aanslag teen die evangelie in hulle eie kerk verband.
Bid vir wysheid, standvastigheid en deursettingsvermoee, want die stryd wat nou voorle gaan nie maklik wees nie.